open-index/open-wikipedia-markdown huggingface dataset:
Μελέτη (μυθολογία)

Στην ελληνική μυθολογία, με το όνομα **Μελέτη** είναι γνωστή η μία από τις τρεις Ελικωνιάδες Μούσες, τις θεότητες που προστάτευαν τις τέχνες και τα γράμματα. Αυτή η παράδοση είναι αρχαιότερη από τη γνωστότερη εκδοχή, σύμφωνα με την οποία οι Μούσες ήταν εννέα. Αναφέρεται επίσης και ως η μία από τις 4 Μούσες που δέχεται ο ποιητής Άρατος.
## Δείτε επίσης
* Ο αστεροειδής **[[56 Μελέτη]]**, που ανακαλύφθηκε το 1857, πήρε το όνομά του από τη Μούσα αυτή.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Μελετη
Μελιάδες

Στην ελληνική μυθολογία με το συλλογικό όνομα **Μελιάδες** (ή Μελίες ), είναι γνωστές οι χαριτόβρυτες Νύμφες - προστάτριες των δένδρων της φλαμουριάς που γεννήθηκαν, μαζί με τις Ερινύες και τους Γίγαντες, όταν  έπεσαν στη Γαία οι σταγόνες του αίματος  από τα ακρωτηριασμένα γεννητικά όργανα του Ουρανού.  Το ξύλο του δέντρου Μελία ή φράξος (Φράξινος ο όρνος) χρησιμοποιούνταν στην αρχαία Ελλάδα για να κατασκευάζουν δόρατα. Από τον φλοιό του συγκεκριμένου δέντρου φλαμουριάς εκκρίνεται ένα γλυκό και θρεπτικό κόμμι, ή σακχαρώδες "μάννα", από το οποίο πήρε το όνομα του το γλυκαντικό μαννιτόλη.  Από τις Μελιάδες καταγόταν το πολεμοχαρές «χαλκούν γένος» (= χάλκινο γένος). 

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Μελιαδες
Μέλης

Στην ελληνική μυθολογία με το όνομα **Μέλης** είναι γνωστός ένας νεαρός Αθηναίος, τον οποίο ερωτεύθηκε ένας ξένος, ο Τιμαγόρας. Ο Μέλης περιφρόνησε τον έρωτά του και προέτρεψε τον Τιμαγόρα να πέσει από την Ακρόπολη. Αλλά όταν έγινε αυτό, ο Μέλης μετενόησε και αυτοκτόνησε. Σε ανάμνηση του θρύλου αυτού, ιδρύθηκε στην Αθήνα βωμός του Αντέρωτα.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Μελης
Μενίππη

Στην ελληνική μυθολογία με το όνομα **Μενίππη** αναφέρονται τα ακόλουθα δύο διαφορετικά πρόσωπα:

# Θυγατέρα του ποτάμιου θεού Πηνειού της Θεσσαλίας. Η Μενίππη αυτή παντρεύτηκε τον Πελασγό και γέννησε τον Φράστορα.
# Η μητέρα του Ορφέα σύμφωνα με μία εκδοχή, θυγατέρα του Θαμύριδος.
# Μία από τις 50 Νηρηίδες. Κόρη του Νηρέα και της Ωκεανίδας Δωρίδος.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Μενιππη
Βασιλικά Μουσεία Καλών Τεχνών του Βελγίου

thumb|Βασιλικά Μουσεία Καλών Τεχνών του Βελγίου
Τα **Βασιλικά Μουσεία Καλών Τεχνών του Βελγίου** (γαλλικά: *Les Musées royaux des Beaux-Arts de Belgique*· ολλανδικά: *Koninklijke Musea voor Schone Kunsten van België*) είναι ένα σύνολο έξι μουσείων που βρίσκονται στην πρωτεύουσα Βρυξέλλες. Δύο από τα μουσεία αυτά, το Βασιλικό Μουσείο Παλαιάς Τέχνης (ήδη Oldmasters Museum), και το Μουσείο Μοντέρνας Τέχνης στεγάζονται στο κεντρικό κτίριο των Βασιλικών Μουσείων, στο κέντρο των Βρυξελλών. Το Μουσείο Μαγκρίτ (Musée Magritte) και το Musée Fin-de-Siècle βρίσκονται σε κτίρια συνδεδεμένα με το κεντρικό ενώ τα άλλα δύο μουσεία, το Μουσείο Κονσταντέν Μενιέ (Constantin Meunier) και το Μουσείο Αντουάν Βιέρτς (Antoine Wiertz), αφιερωμένα σε συγκεκριμένους Βέλγους καλλιτέχνες και αρκετά μικρότερα, βρίσκονται σε διαφορετικά σημεία στην πόλη.

Το Βασιλικό Μουσείο περιέχει πάνω από 20.000 σχέδια, γλυπτά και ζωγραφικούς πίνακες που χρονολογούνται από τις αρχές του 15ου αιώνα μέχρι σήμερα. Το μουσείο διαθέτει εκτενή συλλογή Φλαμανδικής ζωγραφικής. Μεταξύ των έργων υπάρχουν πίνακες των Πίτερ Μπρίγκελ του πρεσβυτέρου (*Pieter Bruegel de Oude*), Ρόχιερ φαν ντερ Βάιντεν (*Rogier van der Weyden*), Ρομπέρ Καμπέν (*Robert Campin*), Άντονυ βαν Ντάικ (*Anthony van Dyck*) και Γιάκομπ Γιόρντενς (*Jacob Jordaens*). Το μουσείο είναι επίσης περήφανο γαι το "Δωμάτιο Ρούμπενς", το οποίο φιλοξενεί περισσότερους από 20 ζωγραφικούς πίνακες του καλλιτέχνη. Το μουσείο στεγάζει επίσης τον διάσημο ζωγραφικό πίνακα "Ο Θάνατος του Μαρά" του Ζακ-Λουί Νταβίντ (*Jacques-Louis David*). 

Πέρα από τη μόνιμη έκθεση στο μουσείο λαμβάνουν χώρα συνεχείς περιοδικές εκθέσεις ανταλλαγής. Για παράδειγμα, τον Φεβρουάριο του 2007, το μουσείο φιλοξένησε εκθέσεις πάνω στον Βέλγο καλλιτέχνη Λεόν Σπιγιέρτ (*Léon Spilliaert*) καθώς και έκθεση με Χριστουγεννιάτικα φαγητά στη Φλαμανδική ζωγραφική. 

## Συλλογή


Αρχείο:Dieric Bouts 011.jpg|Ντίρικ Μπάουτς 
Αρχείο:Robert Campin 006.jpg|Ρομπέρ Καμπέν 
Αρχείο:Hans Memling 047.jpg|Χανς Μέμλινγκ 
Αρχείο:Rogier van der Weyden 025.jpg|Ρόχιερ φαν ντερ Βάιντεν 
Αρχείο:Lucas Cranach d. Ä. 048.jpg|Λούκας Κράναχ ο Πρεσβύτερος 
Αρχείο:Frans Snyders - Deer hunt.jpg|Φρανς Σνάιντερς 
Αρχείο:Anthonis van Dyck 024.jpg|Άντονι βαν Ντάικ 
Αρχείο:Death of Marat by David.jpg|Ζακ-Λουί Νταβίντ
Αρχείο:0 La Sagesse victorieuse de la guerre et de la discorde - Rubens - Musée royaux des Beaux-Arts de Belgique (2).JPG|Πέτερ Πάουλ Ρούμπενς 
Αρχείο:Le dénombrement de Bethléem par Pieter Brueghel l'Ancien - 1566 - Bruxelles.jpg|Πίτερ Μπρίγκελ ο πρεσβύτερος


## Εξωτερικοί σύνδεσμοι

* Επίσημος ιστότοπος
* Συλλογή

Κατηγορία:Μουσεία τέχνης στο Βέλγιο
Κατηγορία:Βρυξέλλες
Καρινθία

Η **Καρινθία** (, Καίρντεν) είναι ομόσπονδο κρατίδιο της Αυστρίας. Έχει έκταση 9.538 τ. χλμ. και πληθυσμό 569.744 κατοίκων (1η Ιανουαρίου 2024) Είναι το μοναδικό κρατίδιο της χώρας που είναι επίσημα δίγλωσσο, με δεύτερη γλώσσα τα σλοβενικά.

## Γεωγραφία
Η Καρινθία είναι κυρίως ορεινή, με σπουδαιότερα βουνά τα Χόε Τάουερν, την οροσειρά Καραβάνκεν και τις Καρνικές Άλπεις. Στα Χόε Τάουερν βρίσκεται η ψηλότερη κορυφή της Αυστρίας, το όρος Γκροσγκλόκνερ, με 3.797 μ. ύψος. Τα επιβλητικά τοπία της και τα εκσυγχρονισμένα κέντρα διαμονής προσελκύουν μεγάλο αριθμό τουριστών.

Πρωτεύουσα είναι το Κλάγκενφουρτ, με 92.397 κατοίκους. Άλλες πόλεις είναι το Φίλλαχ με 58.480 κατ., το Βόλφσμπεργκ με 25.361 κατ., το Σπιτάλ αν ντερ Ντράου με 15.944 κατ. και το Φελντκίρχεν με 14.298 κατ.

## Διοικητική διαίρεση

### Ανεξάρτητες πόλεις ()
* Κλάγκενφουρτ ()
* Φίλλαχ ()

### Περιφέρειες ()
* Σπιττάλ αν ντερ Ντράου ()
* Χέρμαγκορ ()
* Περίχωρα Φίλλαχ ()
* Φελντκίρχεν ()
* Ζανκτ Βάιτ αν ντερ Γκλαν ()
* Περίχωρα Κλάγκενφουρτ ()
* Φέλκερμαρκτ ()
* Βόλφσμπεργκ ()

## Πολιτική
Ο Πέτερ Κάιζερ είναι κυβερνήτης από τις 28 Μαρτίου 2013.
Η κρατιδιακή συνέλευση () αποτελείται από 36 έδρες. Στις εκλογές που διεξήχθησαν στις 5 Μαρτίου 2018, το Σοσιαλδημοκρατικό Κόμμα (SPÖ) κέρδισε σχεδόν την απόλυτη πλειοψηφία με 18 έδρες.
Οι πιο πρόσφατες εκλογές διεξήχθησαν στις 5 Μαρτίου 2023, στις οποίες το κυβερνών Σοσιαλδημοκρατικό Κόμμα κέρδισε τις 15 από τις συνολικά 36 έδρες. Στις 31 Μαρτίου 2023 τα SPÖ και ÖVP ανακοίνωσαν επίσημα την ανανέωση του συνασπισμού τους για άλλη μια πενταετία. 

## Παραπομπές


Κατηγορία:Ομόσπονδα κρατίδια της Αυστρίας
Φίλλαχ

Το **Φίλλαχ** () είναι πόλη της Αυστρίας και η δεύτερη μεγαλύτερη πόλη του κρατιδίου της Καρινθίας. Βρίσκεται στης όχθες του ποταμού Ντράου και είναι ένα σημαντικό σταυροδρόμι στις Άλπεις. Αυτοκινητόδρομοι από την Ιταλία και τη Σλοβενία ενώνονται εδώ σε κόμβο.

## Ιστορία
Κοντά στο κέντρο του Φίλλαχ έχουν βρεθεί ίχνη ανθρώπινης παρουσίας από το 3500 π.Χ. Πολλά ρωμαϊκά χειροποίητα αντικείμενα βρέθηκαν εκεί, δεδομένου ότι από εκεί περνούσε ένας σημαντικός ρωμαϊκός δρόμος αποκαλούμενος σήμερα Ρέμερβεγκ (*Römerweg*). Ένα έγγραφο του 878 αναφέρει μια γέφυρα σε αυτό που είναι σήμερα το Φίλλαχ, και στην πόλη πέρα από τη γέφυρα δόθηκαν δικαιώματα αγοράς το 1060, αν και το Φίλλαχ πρωτοαναφέρεται αρχικά στα αρχεία το 1240. Στις 25 Ιανουαρίου 1348 ένας σεισμός κατέστρεψε ένα μεγάλο μέρος του Φίλλαχ και ακολουθήθηκε από έναν άλλο σεισμό το 1690. Υπήρξαν επίσης διάφορες πυρκαγιές που κατέστρεψαν πολλά κτήρια. Το 1759 η αυτοκράτειρα Μαρία Θηρεσία της Αυστρίας αγόρασε τυπικά το Φίλλαχ, καθώς επίσης και ένα μεγάλο μέρος της Καρινθίας. Κατά τη διάρκεια των Ναπολεόντειων Πολέμων, η πόλη ήταν μέρος της επαρχίας της Ιλλιρίας της γαλλικής αυτοκρατορίας, από το 1809 μέχρι το 1813. Ο Νότιος Σιδηρόδρομος (Südbahn) έφθασε τελικά στο Φίλλαχ το 1864. Κατά τη διάρκεια της περιόδου του γερμανικού Άνσλους (1938-45), όταν προσαρτήθηκε η Αυστρία στη ναζιστική Γερμανία, δήμαρχος του Φίλλαχ ήταν ο Όσκαρ Κράους, ενθουσιώδης Ναζί. Περίπου 42.500 βόμβες σκότωσαν 300 ανθρώπους, εντούτοις η πόλη ανέκαμψε γρήγορα μετά τον πόλεμο. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αυστρίας
Μεμβλίαρος

Στην ελληνική μυθολογία με το όνομα **Μεμβλίαρος** είναι γνωστός ένας Φοίνικας, ο οποίος συνόδευσε τον Κάδμο στην αναζήτηση της αδελφής του Ευρώπης ανά τον κόσμο. Ο Κάδμος άφησε τον Μεμβλίαρο στη νήσο Θήρα ως τον αρχηγό αποικίας Φοινίκων. Αργότερα ο Μεμβλίαρος αποίκισε και το γειτονικό νησί Ανάφη, μάλλον με δική του πρωτοβουλία.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Μεμβλιαρος
Κατηγορία:Φοίνικες
Σφυροβολία στους Ολυμπιακούς Αγώνες

Η **σφυροβολία** είναι ένα παλαιό αγώνισμα στίβου των Ολυμπιάδων. Βρίσκεται στο πρόγραμμα των αγώνων από την Ολυμπιάδα του 1900 στο Παρίσι. Το αντίστοιχο γυναικείο αγώνισμα μπήκε στο ολυμπιακό πρόγραμμα μόλις το 2000 στο Σίδνεϊ.

## Αξιοσημείωτα
[μικρογραφία|Ο [Τζον Φλάναγκαν στους Θερινούς Ολυμπιακούς Αγώνες 1908, στο Λονδίνο. Αποτελούν την 4η Ολυμπιάδα της σύγχρονης εποχής.]]
Στις πρώτες Ολυμπιάδες τα μετάλλια ήταν υπόθεση των αθλητών των ΗΠΑ. Από το 1928 κυρίαρχοι έγιναν οι αθλητές της Ευρώπης. Από το 1960 ως το 1992 το άθλημα έγινε σοβιετική υπόθεση. 

Μεγάλη φυσιογνωμία του αθλήματος υπήρξε ο Αμερικανός Τζον Φλάναγκαν με τρία συνεχόμενα χρυσά μετάλλια (1900, 1904, 1908) κι ένα ασημένιο στη ρίψη βάρους 25,4 κιλών (1904). Δύο χρυσά κατέκτησαν ο Ιρλανδός Πάτρικ Ο’Κάλαχαν (1928, 1932) και ο Σοβιετικός Γιούρι Σέντιχ (1976, 1980 και ασημένιο το 1988).

## Ολυμπιονίκες

### Άνδρες

*1900
**  Τζον Φλάναγκαν 
* 1904
**  Τζον Φλάναγκαν
*1908
**  Τζον Φλάναγκαν
* 1912
**  Μάθιου Μακγκράθ 
* 1920
**  Ράιαν Πάτρικ
* 1924
**  Φρέντερικ Τούτελ
* 1928 
**  Πάτρικ Ο’Κάλαχαν
* 1932
**  Πάτρικ Ο’Κάλαχαν
* 1936
**  Καρλ Χάιν
* 1948
**  Ίμρε Νέμετ
* 1952
**  Γιόζεφ Τσέρμακ
* 1956
**  Χάρολντ Κόνολι
* 1960
**  Βασίλι Ρουντένκοφ
* 1964
**  Ρόμουαλντ Κλιμ
* 1968
**  Γκιούλα Ζιβότσκι 
* 1972
**  Ανατόλι Μπονταρτσούκ
* 1976 
**  Γιούρι Σέντιχ
* 1980
**  Γιούρι Σέντιχ
* 1984
**  Γιούχα Τιάινεν
* 1988
**  Σεργκέι Λιτβίνοφ 
* 1992
** / Αντρέι Αμπντουβαλίγιεφ* (Ενωμένη Ομάδα της πρώην ΕΣΣΔ)
* 1996
**   Μπάλας Κις
* 2000
**  Σίμον Τσιολκόφσκι
* 2004
**   Κόζι Μουροφούσι
* 2008
**   Πρίμος Κόσμους
* 2012
**  Κρίστιαν Παρς
* 2016
**  Ντίσολντ Ναζάροφ
* 2021
**  Βόιτσεχ Νοβίτσκι

**Σημείωση**: Ο Ολυμπιονίκης του 1992 Αντρέι Αμπντουβαλίγιεφ είναι από το Τατζικιστάν, με το οποίο έλαβε μέρος στις αθλητικές διοργανώσεις από το 1993 ως το 1996 και κατέκτησε δύο παγκόσμια πρωταθλήματα (1993, 1995). Το 1997 πήρε την αθλητική υπηκοότητα του Ουζμπεκιστάν, με το οποίο κατέκτησε το ασιατικό πρωτάθλημα το 1998 και έλαβε μέρος στην Ολυμπιάδα του Σίδνεϊ το 2000. Έτσι είναι ο μοναδικός αθλητής που αγωνίστηκε σε υψηλό επίπεδο ως εκπρόσωπος τριών διαφορετικών κρατών.

### Γυναίκες

thumb|Η Ανίτα Βουοντάρτσικ είναι τρεις φορές χρυσή ολυμπιονίκης και η μόνη αθλήτρια με αντίστοιχο επίτευγμα σε όλα τα αγωνίσματα του κλασικού αθλητισμού 

* 2000 
**  Καμίλα Σκολιμόφσκα 
* 2004
**   Όλγκα Κουζένκοβα
* 2008
**  Ακσάνα Μιάνκοβα
* 2012
**  Ανίτα Βλοντάρτσικ
* 2016
**  Ανίτα Βλοντάρτσικ
* 2021
**  Ανίτα Βλοντάρτσικ

## Πηγές

# "Οι Ολυμπιονίκες 1896-1980", Χρυσός Τύπος ΑΕ.
# "Ολυμπιάδα 80", Olympic Press.
# Τοm McNab, "Ολυμπιακοί Αγώνες 1984", Bell.
# "Η Ιστορία των Ολυμπιακών Αγώνων", Εκδοτική Αθηνών.

## Παραπομπές


Σφυροβολία
Κατηγορία:Σφυροβολία
Βαλτοτόπι Κιλκίς

*Για συνώνυμο οικισμό δείτε το λήμμα: [[Βαλτοτόπι Σερρών]]*

Το **Βαλτοτόπι** είναι πεδινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 40 μέτρα.

## Γεωγραφικά - ιστορικά στοιχεία
Το Βαλτοτόπι παλαιότερα ονομαζόταν *Δάμποβο*. Ορισμένοι κάτοικοι προ των Βαλκανικών πολέμων του 1912-13, ασπάστηκαν την Εξαρχία, αλλά η πλειοψηφία διατήρησε την Ελληνική της συνείδηση. Μετά την ανταλλαγή πληθυσμών στο χωριό εγκαταστάθηκαν  πρόσφυγες που ήρθαν κυρίως από το χωριό Κίζδερβεντ της Μ. Ασίας. Οι κάτοικοι του Κίζδερβέντ μιλούσαν ένα περίεργο ιδίωμα και γι αυτό τους ονόμαζαν "*[[τρακατρούκες]]*". Οι τρακατρούκες είναι Έλληνες Μακεδόνες από την Αχρίδα, οι οποίοι μετακινήθηκαν βίαια προς τη Μικρά Ασία, κατά τη διάρκεια της τουρκοκρατίας, λόγω των συνεχών επαναστάσεων των κατοίκων της Αχρίδας.

Καθώς η γεωμορφολογία του οικισμού είναι πεδινή, ευνοήθηκε η ανάπτυξη της γεωργίας. Οι κάτοικοι του οικισμού του Βαλτοτοπίου ασχολούνται κυρίως με αγροτικές δραστηριότητες. Ειδικότερα καλλιεργούν σιτηρά, καλαμπόκι, βαμβάκι, τριφύλλι και τεύτλα.

Οι μόνιμοι κάτοικοι του χωριού καθώς επίσης και οι ετεροδημότες που κατάγονται από το Βαλτοτόπι ασχολούνται ενεργά με την ομάδα του χωριού η οποία ονομάζεται Αστέρας Βαλτοτοπίου με έτος ίδρυσης το 1958. Η ομάδα εκτός από το αθλητικό σκέλος ασχολείται και με την πολιτιστική ανάπτυξη του οικισμού. Με πολιτιστικά θέματα ασχολείται και ο πολιτιστικός σύλλογος του Βαλτοτοπίου.

Κυρίαρχη πρόκληση του οικισμού αποτελεί σήμερα η αναστροφή της μείωσης του πληθυσμού, μείωση η οποία δεν συντελείται μόνο στο Βαλτοτόπι αλλά και στους περισσότερους μικρομεσαίους οικισμούς του Δήμου Παιονίας με εξαίρεση ορισμένους όπως ο Ευρωπός. Σημαντικός παράγοντας της μείωσης του πληθυσμού του οικισμού είναι η μετακίνηση των νεότερων κατοίκων προς τις όμορες πόλεις. Αν και ο οικισμός βρίσκεται στον κεντρικό άξονα Χαλκηδόνας - Αξιούπολης και η απόσταση του από την Θεσσαλονίκη είναι μικρή, η έλλειψη κεντρικών λειτουργιών και εξυπηρετήσεων είναι αποτρεπτικός παράγοντας εγκατάστασης νέων κατοίκων και παραμονής των υφιστάμενων.

## Διοικητικά στοιχεία
Αναφέρεται ως Δάμποβο, μετά την απελευθέρωση, το 1918 στο ΦΕΚ 152Α - 09/07/1918 να προσαρτάται στην τότε κοινότητα Ορυζάρτσης (Ρυζίων). Το 1927 με το ΦΕΚ 179Α - 30/08/1927 μετονομάστηκε σε  Βαλτοτόπιον. Σύμφωνα με το σχέδιο Καλλικράτης, μαζί με τα Ρύζια και το  Καμποχώρι αποτελούν την τοπική κοινότητα Ρυζιών που ανήκει στη δημοτική ενότητα Αξιούπολης του Δήμου Παιονίας και σύμφωνα με την απογραφή του 2011 έχει πληθυσμό 215 κατοίκους.

## Προσωπικότητες
* Πόπη Τσαπανίδου, δημοσιογράφος και παρουσιάστρια.
* **Παναγιώτης Μολακίδης**, (1963-2014) διεθνής τερματοφύλακας

## Παραπομπές


Κατηγορία:Δήμος Αξιούπολης
Κατηγορία:Χωριά της περιφερειακής ενότητας Κιλκίς
Κατηγορία:Δήμος Παιονίας
Αναερόβιος οργανισμός

Γενικά στη Βιολογία **αναερόβιος**, (anaerobe), χαρακτηρίζεται ένας οργανισμός που είναι ικανός για μεταβολισμό χωρίς την παρουσία οξυγόνου και ο οποίος λαμβάνει την απαιτούμενη ενέργεια από τη διάσπαση της γλυκόζης κατά την αναεροβική αναπνοή. 
Ο αντίθετος όρος είναι *[[αερόβιος]]*.

Μερικοί αναεροβικοί οργανισμοί χαρακτηρίζονται «υποχρεωτικά αναεροβικοί» αφού επιβιώνουν μόνο με απουσία οξυγόνου. Τέτοιοι λόγου χάρη οργανισμοί αποτελούν τα βακτήρια που προκαλούν τροφική δηλητηρίαση (Αλλαντίαση). Οι περισσότεροι όμως μπορούν και επιβιώνουν ανεξάρτητα της παρουσίας ή όχι οξυγόνου, καλούμενοι «δυνητικοί» ή «προαιρετικοί αναερόβιοι». Στους τελευταίους όταν υπάρχει οξυγόνο η αναπνοή τους χαρακτηρίζεται αεροβική, με τον κύκλο του Κρεμπς, για τη δημιουργία του μέγιστου ποσού ενέργειας. Αντίθετα όταν δεν υφίσταται οξυγόνο η ενέργειά τους παραγεται με την αναεροβική αναπνοή.

Κατ΄ επέκταση ο όρος χρησιμοποιείται γενικότερα σε χαρακτηρισμούς δραστηριοτήτων με έλλειψη οξυγόνου.

## Βιβλιογραφία
* Νότα Λαζαράκη: «Εξέλιξη της ζωής χωρίς οξυγόνο», *[[Περισκόπιο της Επιστήμης]]*, Φεβρουάριος 1997, σελ. 60

Κατηγορία:Μεταβολισμός
Κατηγορία:Μικροβιολογία
Κατηγορία:Βιολογικοί όροι
Κατηγορία:Οξυγόνο
Ιωάννης Αληκάκης

Ο **Ιωάννης Αληκάκης** ήταν Έλληνας επαναστάτης του 19ου αιώνα από την Κρήτη.

## Βιογραφία
Καταγόταν από πολυμελή και πλούσια οικογένεια των Ακουμιών της περιοχής του Αγίου Βασιλείου (εντός των ορίων του σημερινού νομού Ρεθύμνης), η οποία αναφέρεται πως κατά την προεπαναστατική περίοδο ήταν κρυπτοχριστιανική. Το 1821, με την εξάπλωση της Ελληνικής επανάστασης και στην Κρήτη, ο Αληκάκης, όπως και ολόκληρη η οικογένεια του, φανέρωσε την πραγματική του πίστη και πολέμησε επί σειρά ετών ως επικεφαλής της οικογένειας του. Μετά το 1830 εγκαταστάθηκε στο νεοσύστατο ελληνικό κράτος, ωστόσο επέστρεψε στην Κρήτη κατά την επανάσταση του 1841. Το 1858 τραυματίστηκε σοβαρά σε μάχη με Τουρκοκρητικούς στα πλαίσια της επανάστασης του Μαυρογένη.

Απεβίωσε άπορος το 1860 στο Ρέθυμνο.

## Παραπομπές


## Περαιτέρω ανάγνωση
* Γ. Π. Εκκεκάκη, Ο Ιωάννης Αληκάκης από τ’ Ακούμια. Ένας ακόμη ξεχασμένος ρεθεμνιώτης αγωνιστής του ’21, *Κρητική Ε̟πιθεώρηση*, 11 Μαρτίου 2011.

Κατηγορία:Έλληνες στρατιωτικοί
Κατηγορία:Κρητικοί οπλαρχηγοί
Κατηγορία:Αγωνιστές του 1821
Κατηγορία:Κρητικοί αγωνιστές του 1821
Αναεροβική αναπνοή

Η λεγόμενη στη Βιολογία **αναερόβια** ή **αναεροβική αναπνοή**, (anaerobic respiration) αποτελεί ένα τύπο κυτταρικής αναπνοής, που πραγματοποιείται στους αναερόβιους οργανισμούς, κατά την οποία η ενέργεια απελευθερώνεται από τη γλυκόζη ή άλλες τροφές, άνευ παρουσίας οξυγόνου.
## Οι χημικές αντιδράσεις
Οι χημικές αντιδράσεις της αναερόβιας αναπνοής ακολουθούν δύο στάδια:
* 1ο στάδιο: Γλυκόλυση, όπου η γλυκόζη μετατρέπεται σε δύο μόρια πυροσταφυλικού οξέος στο κυτταρόπλασμα του κυττάρου. Οι αντιδράσεις αυτές είναι ίδιες με αυτές της αεροβικής αναπνοής, όμως στην αναερόβια η απουσία οξυγόνου εμποδίζει την οξείδωση των δύο μορίων περιορισμένου NAD (Nicotinamide adenine dinucleotide, αδενινονικοτιναμιδοδινουκλεοτίδιο) που δημιουργείται μέσω του συστήματος μεταφοράς ηλεκτρονίων (ETS) στα μιτοχόνδρια. Αντ' αυτού παράγεται ATP, (τριφωσφορική αδενοσίνη), από την ADP, (διφωσφορική αδενοσίνη), με φωσφορυλίωση επιπέδου υποστρώματος. Έτσι το καθαρό παράγωγο ATP (τριφωσφορική αδενοσίνη), κατά την αναπνοή αυτού του τύπου, το αποτελούν μόνο 2 μόρια, (4, μείον 2) που χρησιμοποιήθηκαν στην αρχική φωσφορυλίωση).
* 2ο στάδιο: Μετά την παραγωγή των πυροσταφυλικών μπορεί να εμφανιστούν δύο εναλλακτικές οδοί. Στους μεν φυτικούς οργανισμούς και σε πολλούς μικροοργανισμούς το πυροσταφυλικό οξύ διασπάται σε αιθανόλη μέσω αιθανάλης (ακεταλδεΰδης), με μια αντίδραση που ονομάζεται αλκοολική ζύμωση, η οποία και απαιτεί υδρογόνο από το NADH. Στους δε ζωικούς οργανισμούς το πυροσταφυλικό οξύ μετατρέπεται σε γαλακτικό οξύ με μια διαδικασία που ονομάζεται ζύμωση γαλακτικού οξέος, η οποία επίσης απαιτεί υδρογόνο από το NADH.

Επισημαίνεται ο σπουδαίος ρόλος του NADH και στους δύο τύπους ζυμώσεων του 2ου σταδίου. Επειδή η ποσότητα NAD που βρίσκεται στο κύτταρο είναι περιορισμένη, η γλυκόλυση θα σταματούσε γρήγορα αν η αναεροβική αναπνοή σταματούσε στο πυροσταφυλικό οξύ. Συνεχίζοντας όμως προς την αιθανόλη ή το γαλακτικό οξύ, απελευθερώνεται NAD κατά τη ζύμωση για να επέλθει στη γλυκόλυση με συνέπεια να καταστεί δυνατή η συνέχεια του καταβολισμού της γλυκόζης. Η δε απόδοση σε ATP κατά την αναεροβική αναπνοή είναι μικρή, και τούτο διότι, αφενός μεν δεν μπορεί να χρησιμοποιηθεί το ETS χωρίς οξυγόνο, και αφετέρου τα τελικά προϊόντα εξακολουθούν να περιέχουν αρκετά μεγάλα ποσά ενέργειας.
Συνέπεια των παραπάνω είναι ότι τελικά η ενέργεια που απελευθερώνεται και στη συνέχεια αποθηκεύεται αποτελεί ένα μόνο κλάσμα της ποσότητας που παράγεται κατά τη πλήρη οξείδωση της γλυκόζης.

Κατηγορία:Μικροβιολογία
Κατηγορία:Μεταβολισμός
Κατηγορία:Βιολογικοί όροι
Κατηγορία:Βιοδιάσπαση
Κατηγορία:Αναερόβια πέψη
Βακτηριοβιριδίνη

Η **βακτηριοβιριδίνη**, (*bacterioviridine*, ή *Chlorobium Chlorophyll*), είναι μια μορφή χλωροφύλλης, κατ΄ άλλους που μοιάζει με τη χλωροφύλλη, που απαντάται κυρίως σε μια κατηγορία αλγών στα κυανόφυτα ή κυανοβακτήρια, καθώς και σε φωτοσυνθετικά βακτήρια, όπως στα πορφυροθειοβακτήρια.

Ειδικότερα, όμως, εντοπίζεται σχεδόν σε όλα τα πράσινα βακτήρια, παράλληλα με έναν άλλο τύπο χλωροφύλλης, τη βακτηριοχλωροφύλλη.

Κατηγορία:Χρωστικές
Κατηγορία:Φωτοσύνθεση
Φωσφορυλίωση

[thumb|right|Ένα φωσφορυλιομένο [κατάλοιπο (βιολογία)|κατάλοιπο της σερίνης (αμινοξύ)]]
Γενικά **φωσφορυλίωση**, (phosphorylation), χαρακτηρίζεται η διαδικασία (χημική αντίδραση) κατά την οποία μία ή περισσότερες φωσφορικές ομάδες (φωσφορυλομάδα) **PO<sub>4</sub><sup>3-</sup>** προστίθενται σ΄ ένα μόριο.

Οι αντιδράσεις αυτές συμβαίνουν τακτικά στα βιολογικά συστήματα. Για παράδειγμα στην αναεροβική αναπνοή η γλυκόζη φωσφορυλιώνεται κατά τη γλυκόλυση. Η ADP φωσφορυλιώνεται σε ATP στο επίπεδο υποστρώματος, μέσω του συστήματος μεταφοράς ηλεκτρονίων (ETS). Πρόκειται για διαδικασίες κατά τις οποίες ένα μεγάλο μέρος ενέργειας που περικλείουν οι τροφές διατηρείται και γίνεται διαθέσιμη για το κύτταρο οπότε και ονομάζεται *[[οξειδωτική φωσφορυλίωση]]*. 
Στα Φυτά η διαδικασία μετατροπής της φωτεινής ενέργειας σε χημική, κατά την οποία παράγεται η ATP, ονομάζεται φωτοφωσφορυλίωση.

* Η φωσφορυλίωση δεν θα πρέπει να συγχέεται με την φωσφορόλυση που αφορά άλλο είδος χημικής αντίδρασης.

## Δείτε επίσης
* Κύκλος του Κάλβιν
* Αντιδράσεις φωτός

## Παραπομπές
 

## Βιβλιογραφία
* Λεξικό Βιολογίας Collins, σ. 700 - Εκδόσεις Ι. Φλώρος - Αθήνα

Κατηγορία:Βιοχημεία
Κατηγορία:Βιολογικοί όροι
Κατηγορία:Χημικές αντιδράσεις
Φωσφορυλίωση επιπέδου υποστρώματος

Με τον όρο **φωσφορυλίωση επιπέδου υποστρώματος**, (substrate level phosphorylation), χαρακτηρίζεται στη βιοχημεία η άμεση μεταφορά μιας φωσφορικής ομάδας ADP που σχηματίζει έτσι ATP, χωρίς την παρουσία οξυγόνου. Σε τέτοια περίπτωση η φωσφορυλίωση είναι ανεξάρτητη από το σύστημα μεταφοράς ηλεκτρονίων (ETS) που χρησιμοποιείται στην οξειδωτική φωσφορυλίωση.

## Δείτε επίσης
*Αναεροβική αναπνοή
*Γλυκόλυση

Κατηγορία:Βιοχημεία
Κατηγορία:Βιολογικοί όροι
Κατηγορία:Χημικές αντιδράσεις
Ιστορία των Καθολικών στη Σαντορίνη

Ο Καθολικισμός πρωτοεμφανίστηκε στη Σαντορίνη το 1207 με την έλευση των Σταυροφόρων, οι οποίοι λίγα χρόνια νωρίτερα είχαν καταλάβει την Κωνσταντινούπολη με συνέπεια να διαιρεθεί ένα μεγάλο μέρος του ελλαδικού χώρου σε φραγκικά φέουδα. Μάλιστα σύμφωνα σε μια θεωρία, το νησί πήρε το όνομά του από τους Σταυροφόρους, από κάποιο ναό της Αγίας Ειρήνης.

## Ιστορία
Το 1642 εγκαθίστανται στη νησί οι Ιησουίτες μοναχοί ως αποστολικοί μισιονάριοι με σκοπό να προσηλυτίσουν στο καθολικό δόγμα τους ντόπιους. Παρόλο που αυτή η εγκατάσταση προκάλεσε τις έντονες διαμαρτυρίες των Ορθοδόξων σύντομα ακολούθησε η άφιξη και των Λαζαριστών μοναχών.

Κατά το 1650 ο περιηγητής *F.Richard* αναφέρει χονδρικά ότι σε σύνολο 7000 κατοίκων οι Καθολικοί ήταν περίπου 700 ενω το 1790 ο *Choiseul-Gouffin* βρίσκει,σύμφωνα με τα λεγόμενα του, 800 Καθολικούς. Σημειώνει επίσης πως εκείνη την εποχή είχε δημιουργηθεί βαθύ χάσμα στις σχέσεις των Καθολικών με τους Ορθόδοξους καθώς οι πρώτοι διεκδικούσαν διάφορα ξωκλήσια. Αργότερα σημαντικός αριθμός επιφανών Καθολικών εγκατέλειψε το νησί λόγω κυρίως της πίεσης από τους Τούρκους.

Λίγα χρόνια μετά την απελευθέρωση και την δημιουργία του ελληνικού κράτους και συγκεκριμένα το 1850 ο Καθολικός κληρικός Ιωάννης Δεκιγάλας μέτρησε 16 καθολικές εκκλησίες σε σύνολο 290 και το 1927 ο Ορθόδοξος αρχιμανδρίτης Δανιήλ Δεναξάς βρήκε 9 σε σύνολο 360. Παράλληλα το 1928 σύμφωνα με την επίσημη απογραφή του ελληνικού κράτους στη Σαντορίνη υπήρχαν μόλις 250 Καθολικοί και στις μέρες μας υπολογίζονται σε περίπου 150 άτομα ενώ η επισκοπή, είναι επίσημα αναγνωρισμένη από το κράτος και βρίσκεται υπό την τοποτηρητεία του Επισκόπου Σύρουhttp://www.cathecclesia.gr/hellas/index.php?option=com_content&view=article&id=46&Itemid=76 , περιλαμβάνει και τα νησιά Θηρασιά, Ίο, Ανάφη, Φολέγανδρος και Σίκινο.

## Αξιοθέατα
Καθολικά μνημεία άξια αναφοράς στη σημερινή Σαντορίνη είναι η Ιερά Μονή Αγίας Αικατερίνης, της οποίας οι μοναχές ακολουθούν το τυπικό (κανόνα) του Αγίου Δομινίκου (τάγμα των Δομινικανιδών) καθώς και η Καθολική Μητρόπολη του Αγίου Ιωάννου στα Φηρά, η οποία είχε υποστεί βαρύτατες ζημιές κατά το σεισμό του 1956 και μόλις αποκαταστάθηκε.

## Πηγές
*Αθ.Ταρσούλη *Άσπρα νησιά*,σελ 125-26
*Κ.Ρωμαίου *ΕΛΛΑΣ* Τόμος 4ος,σελ 557
*Μάρκου Αβερκίου Ρούσσου *Λαογραφία της Σαντορίνης*
**Τα νησιά του Αιγαίου,Κυκλάδες*,Εκδ. Τουμπής σελ 154-63
*Κ.Σιμόπουλου *Ξένοι ταξιδιώτες στην Ελλάδα*,τόμος Ά,σελ 525 και  Β',σελ 373-74
## Προτεινόμενη βιβλιογραφία
*Δελένδας Ι., Οι καθολικοί της Σαντορίνης. Συμβολή στην ιστορία των Κυκλάδων, Αθήναι, 1949

## Εξωτερικοί σύνδεσμοι
*Καθολικη Επισκοπή Θήρας 

## Δείτε επίσης
*Καθολική Εκκλησία
*Ιστορία της Καθολικής Εκκλησίας
*Καθολική Εκκλησία της Ελλάδος

Κατηγορία:Ιστορία της Καθολικής Εκκλησίας
Κατηγορία:Ρωμαιοκαθολική Επισκοπή Θήρας
Κολύμβηση στους Ολυμπιακούς Αγώνες

Η **κολύμβηση** είναι από τα βασικά αθλήματα και υπάρχει στο πρόγραμμα των Ολυμπιακών Αγώνων από την Α΄ Ολυμπιάδα του 1896 στην Αθήνα. Μαζί με το στίβο είναι τα πιο δημοφιλή ολυμπιακά αθλήματα.

Η κολύμβηση ήταν από τα πρώτα αθλήματα που αγωνίστηκαν και γυναίκες σε Ολυμπιάδες, αφού τα γυναικεία αγωνίσματα κολύμβησης διεξάγονται από το 1912 στη Στοκχόλμη. Αγώνες κολύμβησης διεξήχθησαν και στους μεσοολυμπιακούς του 1906.

## Αγωνίσματα ανδρών

### Σημειώσεις

* Στην Ολυμπιάδα του 1904 στο Σεντ Λούις των ΗΠΑ οι αποστάσεις μετρήθηκαν σε γιάρδες. Η αντιστοιχία σε μέτρα είναι:
** 50 γιάρδες: 45,72 μ.
** 100 γιάρδες: 91,44 μ.
** 220 γιάρδες: 201,168 μ.
** 440 γιάρδες: 402,336 μ.
** 880 γιάρδες: 804,672 μ.
** 4x50 γιάρδες: 4x45,72 μ.
* Το 1904 αντί για 1500 μ. ελεύθερο διεξήχθη το 1 μίλι ελεύθερο. 
* Το 1900 στο Παρίσι διεξήχθη για μοναδική φορά το αγώνισμα 200 μ. ομάδων. Κάθε ομάδα είχε πέντε κολυμβητές που συμμετείχαν σε τρεις σειρές. Η νικήτρια ομάδα αναδεικνυόταν από ένα περίπλοκο σύστημα βαθμολογίας. 
* Το 1900 διεξήχθη για μοναδική φορά το αγώνισμα 200 μ. με εμπόδια. Οι κολυμβητές έπρεπε να περάσουν τρία εμπόδια: να σκαρφαλώσουν σε ένα δοκάρι και μια σειρά από βάρκες και να περάσουν υποβρυχίως κάτω από μια άλλη σειρά από βάρκες.
* Το 1896 εκτός από τα 100 μ. ελεύθερο διεξήχθη και αγώνισμα 100 μ. ελεύθερο μόνο για Έλληνες ναύτες. Παραδόξως, θεωρείται επίσημο ολυμπιακό αγώνισμα από τη ΔΟΕ.

## Αγωνίσματα γυναικών

**Σημείωση**: Το 1920 διεξήχθη αγώνισμα 300 μ. ελεύθερο γυναικών αντί 400 μ.

## Ελληνικές παρουσίες

Η Ελλάδα έχει επτά ολυμπιακά μετάλλια (ένα χρυσό, τρία ασημένια και τρία χάλκινα) στην κολύμβηση, όλα από την Α΄ Ολυμπιάδα του 1896 στην Αθήνα.

* **Ελληνικά μετάλλια**
*  
** Ιωάννης Μαλοκίνης (100 μ. ελεύθερο ναυτών) 
*  
** Αντώνιος Πέπανος (500 μ. ελεύθερο )
** Ιωάννης Ανδρέου (1200 μ. ελεύθερο )
** Σπυρίδων Χαζάπης (100 μ. ελεύθερο ναυτών)
*  
** Ευστάθιος Χωραφάς (500 μ. ελεύθερο )
** Ευστάθιος Χωραφάς (1200 μ. ελεύθερο )
** Δημήτριος Δρίβας(100 μ. ελεύθερο ναυτών)
**Ολυμπιακοι αγώνες Παρίσι 2024**

* 

* Απόστολος Χρήστου  (200 μέτρα ύπτιο ανδρών) 

Κατηγορία:Αθλήματα στους Θερινούς Ολυμπιακούς Αγώνες

Ο
Κατηγορία:Υγρός στίβος στις Ολυμπιάδες
Σορβικό οξύ

Το **σορβικό οξύ** είναι ένα φυσικό οργανικό οξύ που κατατάσσεται στα λιπαρά οξέα, με χημικό τύπο C6H8O2. Στη στερεή του κατάσταση είναι λευκή σκόνη με ελαφριά οσμή. Παράγεται από τους καρπούς του δέντρου σουρβία, του οποίου η επιστημονική ονομασία είναι *Sorbus aucuparia*, απ' όπου προέρχεται και το όνομα της ένωσης.

Το σορβικό οξύ και τα μεταλλικά του άλατα, όπως το σορβικό νάτριο, σορβικό κάλιο και σορβικό ασβέστιο, είναι αντιμικροβιακοί παράγοντες που χρησιμοποιούνται ως συντηρητικά σε τρόφιμα και ποτά, ενώ εμποδίζουν και την ανάπτυξη μούχλας, η οποία αχρηστεύει το αναλώσιμο προϊόν με αποτέλεσμα να μην μπορεί να καταναλωθεί από τον αγοραστή του. Τα άλατα προτιμούνται γιατί, σε αντίθεση με το οξύ, είναι διαλυτά στο νερό. Χρησιμοποιούνται κυρίως σε συσκευασμένα τρόφιμα που πρέπει να παραμείνουν σε αποθήκευση για μεγάλο διάστημα, όπως μαρμελάδες, σαλάτες, μαλακές λιπαρές και γαλακτοκομικές ουσίες, χυμούς, προϊόντα αρτοποιΐας, κονσέρβες κλπ.

Οι Αριθμοί Ε για το σορβικό οξύ και τα άλατά του είναι:

* E200 Σορβικό οξύ
* E201 Σορβικό νάτριο
* E202 Σορβικό κάλιο
* E203 Σορβικό ασβέστιο

Κατηγορία:Καρβονικά οξέα
Κατηγορία:Συντηρητικά
Κολύμβηση στην Ολυμπιάδα 1906

Στους **[[Θερινοί Ολυμπιακοί Αγώνες 1906|μεσοολυμπιακούς του 1906]]** στην Αθήνα διεξήχθησαν μόνο τέσσερα αγωνίσματα κολύμβησης.

## Αποτελέσματα

## Μετάλλια ανά χώρα

Ολυμπιάδα 1906
Κατηγορία:Μεσοολυμπιακοί Αγώνες 1906
Κατηγορία:Υγρός στίβος στις Ολυμπιάδες
Κατηγορία:Κολύμβηση στους Ολυμπιακούς Αγώνες
Καταδύσεις στους Ολυμπιακούς Αγώνες

Οι **καταδύσεις** είναι από τα παλαιότερα ολυμπιακά αθλήματα. Εισήχθη στους Ολυμπιακούς Αγώνες το 1904 στο Σεντ Λούις των ΗΠΑ. Τα αγωνίσματα γυναικών ξεκίνησαν το 1912 στη Στοκχόλμη. Καταδύσεις διεξήχθησαν και στους μεσοολυμπιακούς του 1906 στην Αθήνα.

Οι καταδύσεις ανήκουν στα αθλήματα του υγρού στίβου, μαζί με την υδατοσφαίριση και τη συγχρονισμένη κολύμβηση.

## Αγωνίσματα καταδύσεων

Ως το 1996 τα αγωνίσματα των καταδύσεων ήταν τέσσερα, δύο ανδρικά και δύο γυναικεία. Από το 2000 προστέθηκε και η συγχρονισμένη κατάδυση ζευγών. Οι ολυμπιάδες που άρχισαν να διεξάγονται τα διάφορα αγωνίσματα είναι:

## Σημειώσεις

# Το 1924 οι καταδύσεις αναπηδητήρα έγιναν από 3 μ. και 1 μ. και οι καταδύσεις βατήρα από 10 μ. και 5 μ.
# Ο συνδυασμός καταδύσεων ανδρών (Plain high diving) διεξήχθη από το 1912 ως το 1924. Συνδύαζε καταδύσεις από δύο βατήρες 10 μ. και 5 μ. (ή 4 μ.)
# Η βουτιά σε απόσταση ανδρών (Plunge for distance) διεξήχθη μόνο το 1904. Περιλάμβανε βουτιά με φόρα και υποβρύχια κατάδυση σε απόσταση μέχρι να βγει στην επιφάνεια ο αθλητής (ή 60 δευτερόλεπτα το πολύ), χωρίς να επιτρέπεται να κολυμπάει κάτω από το νερό. Νικητής ήταν ο Αμερικανός Γουίλιαμ Ντίκεϊ που διέτρεξε υποβρυχίως 19,05 μ.

## Φυσιογνωμίες

Μεγάλες φυσιογνωμίες των καταδύσεων με μετάλλια σε διαδοχικές Ολυμπιάδες, υπήρξαν:

### Άνδρες

*  Γκρεγκ Λουγκάνις:4 χρυσά – 1 ασημένιο (1976, 1984, 1988)
*  Κλάους Ντιμπιάζι: 3 χρυσά – 2 ασημένια (1964, 1968, 1972, 1976).
*  Ξιονγκ Νι: 3 χρυσά – 1 ασημένιο – 1 χάλκινο (1988, 1992, 1996, 2000)
*  Ντμίτρι Σαούτιν: 2 χρυσά – 2 ασημένια – 4 χάλκινα (1992, 1996, 2000, 2004, 2008) 
*  Έρικ Άντλερτζ: 2 χρυσά - 1 ασημένιο (1912, 1920)
*  Σάμιουελ Λι: 2 χρυσά – 1 χάλκινο (1948, 1952)
*  Μπομπ Γουέμπστερ: 2 χρυσά (1960, 1964)
*  Χοακίν Καπίγια: 1 χρυσό – 1 ασημένιο – 1 χάλκινο (1952, 1956)
*  Τομ Ντέιλι: 1 χάλκινο ( 2012 )

### Γυναίκες

*  Φου Μινχξία: 4 χρυσά – 1 ασημένιο (1992, 1996, 2000)
*  Πατ Μακόρμικ: 4 χρυσά (1952, 1956)
*  Ίνγκριντ Κρέμερ-Γκούλμπιν: 3 χρυσά – 1 ασημένιο (1960, 1964)
*  Ντόροθι Πόιντον-Χιλ: 2 χρυσά - 1 ασημένιο – 1 χάλκινο (1928, 1932, 1936)
*  Γκάο Μιν: 2 χρυσά (1988, 1992)

Κατηγορία:Αθλήματα στους Θερινούς Ολυμπιακούς Αγώνες
Κατηγορία:Υγρός στίβος στις Ολυμπιάδες
Κατηγορία:Καταδύσεις
Καταδύσεις στην Ολυμπιάδα 1906

Στην Μεσοολυμπιάδα του 1906 στην Αθήνα διεξήχθη μόνο το αγώνισμα της κατάδυσης από βατήρα. Οι αγώνες έγινε στο λιμανάκι της Ζέας στο Φάληρο. Οι αθλητές έπεσαν διαδοχικά από ύψος 4 μ., 8μ. και 12 μ. Έκαναν τρία άλματα από κάθε ύψος. 

## Μετάλλια

* **Κατάδυση από βατήρα**
**   Γκότλομπ Βάλτς
**   Γκεόργκ Χόφμαν
**   Ότο Σάτσινγκερ

Κατηγορία:Μεσοολυμπιακοί Αγώνες 1906
Κατηγορία:Υγρός στίβος στις Ολυμπιάδες
Μιδάτ Φράσερι

Ο **Μιδάτ Φράσερι** (, 1880 - 1949) ήταν Αλβανός συγγραφέας (κυρίως υπό το ψευδώνυμο Λούμο Σκέντο, αλλά και με άλλα όπως π.χ. Ισμαήλ Μαλοσμάνι, Μάλι Κοκόικα), διπλωμάτης, πολιτικός και εκδότης εφημερίδων. Κατά τη διάρκεια του Β΄ Παγκοσμίου Πολέμου ήταν ηγέτης της ένοπλης εθνικιστικής οργάνωσης Μπάλι Κομπετάρ, που συνεργάστηκε με τις ιταλικές και γερμανικές κατοχικές αρχές. 

## Βιογραφία
Γεννήθηκε στις 25 Μαρτίου του 1880 στα Ιωάννινα και ήταν μέλος της σημαντικής αλβανικής οικογένειας των Φράσερι. Μετά τις σπουδές του στην Κωνσταντινούπολη, ανέπτυξε πλούσια πνευματική και πολιτική δραστηριότητα. Αρχικά διορίστηκε το 1905 στην Οθωμανική Διοίκηση Θεσσαλονίκης απ'όπου το 1908 άρχισε να εκδίδει την αλβανόφωνη εφημερίδα *Ελευθερία* ενώ την ίδια χρονιά συμμετείχε και στο αλβανικό Συνέδριο του Μοναστηρίου. Στις 28 Νοεμβρίου του 1912 πήρε μέρος στην κήρυξη της ανεξαρτησίας της Αλβανίας που έλαβε χώρα στην Αυλώνα με πρωτοβουλία του Ισμαήλ Κεμάλ Βλόρα και μετά την οριστική ίδρυση του αλβανικού κράτους ανέλαβε κατά καιρούς διάφορες κυβερνητικές και διπλωματικές θέσεις. Κατά τα τέλη του 1925 αποσύρθηκε από την πολιτική σκηνή συνεχίζοντας το πνευματικό του έργο ως συγγραφέας και το 1927 ίδρυσε σημαντική βιβλιοθήκη στα Τίρανα.

## Κατοχή
Μετά την εισβολή και την κατάληψη της Αλβανίας από την φασιστική Ιταλία επαναδραστηριοποιήθηκε πολιτικά και από το 1941 ήταν πνευματικός και πολιτικός ηγέτης της ένοπλης οργάνωσης Μπάλι Κομπετάρ, που είχε ως στόχο την προσάρτηση του Κόσοβου και της λεγόμενης Τσαμουριάς. Κατά το τέλος της κατοχής αυτή η οργάνωση κτυπήθηκε από τους Αλβανούς αντιστασιακούς ως προδοτική λόγω της πλήρης συνεργασίας από έτος 1943 και μετά με τις κατοχικές δυνάμεις, ενώ ο ξάδερφος του έγινε ο δωσίλογος πρωθυπουργός της Αλβανίας.

## Απελευθέρωση
Με τη αποχώρηση των Γερμανών στρατιωτών από την Αλβανία και την επικράτηση των αντιστασιακών, ο Φράσερι αρχικά κατέφυγε τον Νοέμβριο του 1944 στην Ιταλία, ενώ η πλούσια βιβλιοθήκη που ο ίδιος είχε ιδρύσει με πάνω από 20.000 βιβλία κατασχέθηκε από το νέο καθεστώς μόλις αυτός εγκατέλειψε τη χώρα. Στη συνέχεια αυτοεξορίστηκε στις ΗΠΑ. 

Πήρε μέρος σε αντικαθεστωτικές οργανώσεις και ενέργειες κατά του καθεστώς Χότζα συνεργαζόμενος με τη CIA και με δίκτυο συνεργατών σε πολλές χώρες μεταξύ αυτών και στην Ελλάδα. Στις 26 Αυγούστου 1949 προέδρευσε της επιτροπής *Ελευθέρας Αλβανίας* με στόχο την ανατροπή του κομμουνιστικού καθεστώτος, η οποία χαιρετίστηκε μεταξύ άλλων και από τον Έλληνα πρωθυπουργό Αλέξανδρο Διομήδη. Πέθανε στις 3 Οκτωβρίου του 1949 στη Νέα Υόρκη από καρδιακή προσβολή.

## Παραπομπές


## Εξωτερικοί σύνδεσμοι
* 

Κατηγορία:Αλβανοί συγγραφείς
Κατηγορία:Αλβανοί πολιτικοί
Κατηγορία:Αλβανοί επαναστάτες
Κατηγορία:Αλβανοί εκδότες
Κατηγορία:Αλβανοί πρόσωπα του Β΄ Παγκοσμίου Πολέμου
Κατηγορία:Ακτιβιστές της Αλβανικής Εθνικής Αφύπνισης
Κατηγορία:Δωσιλογισμός κατά τον Β΄ Παγκόσμιο Πόλεμο
Φωτοφωσφορυλίωση

thumb|right|400px|
Στη Βιολογία και ειδικότερα στη Βιοχημεία με τον όρο **φωτοφωσφορυλίωση**, (photophosphorylation), χαρακτηρίζεται ο βιοχημικός μηχανισμός, (διαδικασία), παραγωγής ATP, (αδενοσινοτριφωσφορικού οξέος), από ADP (αδενοσινοδιφωσφορικό οξύ), που επιτυγχάνεται με τη βοήθεια του ηλιακού φωτός.

Η διαδικασία αυτή γίνεται κατά τη διάρκεια των αντιδράσεων φωτός της φωτοσύνθεσης όπου καταλήγει επίσης και σε παραγωγη ανοικτής NADP. Χάρη του ηλιακού φωτός η διαδικασία αυτή εξασφαλίζει τη δέσμευση του ανόργανου φωσφόρου σ΄ ένα μόριο ADP προκειμένου να δώσει ATP.

Γενικά η φωτοφωσφορυλίωση χαρακτηρίζεται και ως μία μορφή αποθήκευσης ενέργειας.

## Δείτε επίσης
*Κύκλος του Κάλβιν

## Πηγές
*Λεξικό Βιολογίας Collins, σ. 702  - Εκδόσεις Ι. Φλώρος - Αθήνα

Κατηγορία:Φυσιολογία φυτών
Κατηγορία:Βιοχημεία
Κατηγορία:Χημικές αντιδράσεις
Τσιμπούρι

Το **τσιμπούρι** είναι κοινή ονομασία του παρασιτικού Αρθρόποδου, που επιστημονικά ονομάζεται *κρότων*. Ανήκει στην τάξη Ακάρεα. Τρέφεται με αίμα που απορροφά από το δέρμα των θηλαστικών, στα οποία παρασιτεί. Βγαίνει δύσκολα όταν προσκολλάται στο δέρμα. Είναι επιβλαβές για τον άνθρωπο και τα ζώα, επειδή μπορεί να μεταφέρει σοβαρές ασθένειες όπως η Βορρελίωση ή η Εαρινή Μηνιγγοεγκεφαλίτιδα.  Τα αρχαιότερα απολιθώματα από τσιμπούρια ανάγονται στην Κρητιδική Εποχή .
## Περιγραφή
Το παρασιτικό ζωύφιο έχει οκτώ πόδια και κεραίες. Μοιάζει στο μέγεθος με κουκούτσι σταφυλιού γκριζωπού χρώματος, όταν είναι νηστικό. Όταν όμως είναι χορτάτο το μέγεθος της κοιλιάς του διογκώνεται. Το δέρμα του είναι ελαστικό.

## Τροφή
Το κοινό τσιμπούρι (επιστημονική ονομασία: *Κρότων ο ρίκινος*), τρέφεται με αίμα τρεις φορές σε όλη του τη ζωή. Όταν ρουφά αίμα, η κοιλιά του αυξάνει σε όγκο. 

## Βιβλιογραφία
* Νέα Εγκυκλοπαιδεία, εκδ. Μαλλιάρης-Παιδεία, 2006, τ. 26, σελ. 14.
* Muma, Walter: Lyme Disease: Nature Class - March 1997.
* Stafford, Kirby C. III: Tick Bite Prevention, Connecticut Department of Public Health, Feb. 1999.
* Fivaz, B., T. Petney, and I. Horak. 1993. *Tick Vector Biology: Medical and Veterinary Aspects*. Springer. ISBN 0-387-54045-8.
* TickEncounter.org  University of Rhode Island site with tick and tick-borne disease information 

## Παραπομπές


Κατηγορία:Αραχνίδια
Ρετιρέ

[250px|thumb|right|Η πολυκατοικία της φωτογραφίας στην [πλατεία Κυψέλης, χτισμένη την δεκαετία του 1960 διαθέτει ένα μόνον όροφο με ρετιρέ, τον έκτο]]

**Ρετιρέ** (από τη γαλλική λέξη *retiré* με την έννοια *αποτραβηγμένος**) ονομάζεται συνήθως ο όροφος ή το διαμέρισμα του οποίου ο εξωτερικός τοίχος βρίσκεται εσωτερικότερα από αυτόν της προσόψεως της  υπόλοιπης οικοδομής ή των λοιπών διαμερισμάτων. Το διαμέρισμα δηλαδή βρίσκεται στην εσοχή του ορόφου. Το γεγονός αυτό επιτρέπει στα ρετιρέ να διαθέτουν μεγαλύτερους εξώστες σε σχέση με αυτούς των υπόλοιπων ορόφων και τότε συνήθως αυτοί αποκαλούνται βεράντες. Η εφαρμογή των ρετιρέ καθορίζεται από τον νόμο.

Τα ρετιρέ είναι συχνά στις πολυκατοικίες και βρίσκονται επί το πλείστον στους τελευταίους ορόφους. Αυτό, καθώς και ότι τα ρετιρέ παρέχουν μεγαλύτερο υπαίθριο χώρο και ότι ο αριθμός τους είναι περιορισμένος, τα καθιστούν, παρά τα μειονεκτήματά τους (καθυστερημένη και μικρότερης διάρκειας θέρμανση καθώς και υπερβολική έκθεση στον ήλιο & την υγρασία αν πρόκειται για ρετιρέ τελευταίου ορόφου), ακριβότερα σε σχέση με τα ακίνητα τα οποία βρίσκονται χαμηλότερα και διαθέτουν μπαλκόνια. Από την περίοδο της αστικοποίησης της Ελλάδας στα τέλη της δεκαετίας '60 με αρχές δεκαετίας '70 η ιδιοκτησία διαμερίσματος ρετιρέ αποτελούσε ένδειξη αστικής ευμάρειας, κάτι που κατά κύριο λόγο εξακολουθεί να ισχύει μέχρι και σήμερα.

Κατηγορία:Αρχιτεκτονική
Στίβος στους Ολυμπιακούς Αγώνες 2008 - Σφαιροβολία Ανδρών

Η **[[σφαιροβολία]]** των ανδρών στο πρόγραμμα του στίβου των Ολυμπιακών Αγώνων του 2008 διεξήχθη την Παρασκευή 15 Αυγούστου στο Εθνικό Στάδιο του Πεκίνου. Συμμετείχαν 45 αθλητές από 33 χώρες. Τα προκριματικά διεξήχθησαν στο πρωινό πρόγραμμα και ο τελικός το απόγευμα της ίδιας ημέρας. Νικητής και χρυσός Ολυμπιονίκης αναδείχτηκε ο Πολωνός Τόμας Μαγέφσκι ενώ το ασημένιο μετάλλιο κατέκτησε ο Αμερικανός Κρίστιαν Κάντγουελ και το χάλκινο ο Αντρέι Μιχνέβιτς από τη Λευκορωσία. Ο Μαγέφσκι, ο οποίος δεν ήταν ανάμεσα στα φαβορί για τη νίκη, επικράτησε βελτιώνοντας το ατομικό του ρεκόρ τρεις φορές, μία στον προκριματικό αγώνα και δύο στον τελικό. Έγινε έτσι ο δεύτερος Πολωνός που κερδίζει χρυσό μετάλιο στη σφαιροβολία μετά τον Βιαντισλάβ Κόμαρ που νίκησε το 1972 στους αγώνες του Μονάχου.

## Προκριματικά
Οι προκριματικοί ξεκίνησαν στις 09:05 τοπική ώρα (UTC+8). Οι αθλητές χωρίστηκαν σε δύο γκρουπ που αγωνίστηκαν ταυτόχρονα σε δύο βαλβίδες με σκοπό να πιάσουν το όριο πρόκρισης για τον τελικό που ήταν 20,40 μέτρα. Προκρίθηκαν οι 6 σφαιροβόλοι που έπιασαν το όριο και οι 6 με τις καλύτερες επιδόσεις από τους υπόλοιπους.

## Τελικός
Ο τελικός διεξήχθη στις 21:00 τοπική ώρα (UTC+8).

## Παραπομπές
* Επίσημα αποτελέσματα τελικού, IAAF
* Επίσημα αποτελέσματα προκριματικών, IAAF
* *[http://www.iaaf.org/OLY08/news/kind=100/newsid=46662.html A Polish ‘pirate’ steals Shot Put booty in Beijing]*, αναφορά για τον τελικό στην ιστοσελίδα της IAAF

Κατηγορία:Θερινοί Ολυμπιακοί Αγώνες 2008
Κατηγορία:Σφαιροβολία
Αερόβιος οργανισμός

Γενικά στη Βιολογία **αερόβιος**, (aerobe), χαρακτηρίζεται τυπικά οποιοσδήποτε μικροοργανισμός, ή πολυκύτταρος οργανισμός που είναι ικανός για μεταβολισμό μόνο με την παρουσία οξυγόνου, δηλαδή που λαμβάνει ελεύθερο μόριο οξυγόνου που απαιτείται για αεροβική αναπνοή. Αερόβιοι οργανισμοί είναι σχεδόν όλοι οι πολυκύτταροι οργανισμοί, όπως ζώα και φυτά με εξαίρεση κάποια κατώτερης μορφής παρασίτων, τα ενδοπαράσιτα.

Επειδή ως επί το πλείστον το οξυγόνο λαμβάνεται από τον αέρα, ως κύριο συστατικό του, εξ αυτού καθιερώθηκε και η ονομασία του όρου, που ετυμολογικά θεωρείται εκ της αγγλικής αντιδάνειο. - Αντίθετος όρος είναι ο *[[αναερόβιος]]*.

Κατ΄ επέκταση ο όρος χρησιμοποιείται γενικότερα σε χαρακτηρισμούς δραστηριοτήτων παρουσία του αέρα.

## Δείτε επίσης
*Αεροβόρος

Κατηγορία:Μικροβιολογία
Κατηγορία:Βιολογικοί όροι
Τριφωσφορική αδενοσίνη

300px|right
**Τριφωσφορική αδενοσίνη**, (αγγλ.: **a**denosine **t**ri**p**hosphate), διεθνώς καθιερωμένο συντομογραφικά **ATP**, (προφέρεται «έι-τι-πι»), ονομάζεται στη Βιοχημεία το μόριο που αποτελείται από αδενίνη και το σάκχαρο ριβόζη, η ένωση των οποίων δημιουργεί την αδενοσίνη, στο οποίο και έχουν προσκολληθεί τρεις φωσφορικές ομάδες (φωσφορυλομάδες) **PO<sub>3</sub><sup>-2</sup>**, που ενώνονται με δεσμούς υψηλής ενέργειας, εξ' ου και η ονομασία του.

Η υδρόλυση αυτών των ειδικών δεσμών έχει ως αποτέλεσμα την απελευθέρωση ενέργειας. Τα μόρια της ΑΤΡ δημιουργούνται με δύο κύριες χημικές αντιδράσεις, όπου και οι δύο συνεπάγονται την προσθήκη ανόργανων φωσφορικών αλάτων στην ADP μέσω δεσμών υψηλής ενέργειας.
::::ADP + P + 34 kJ/mol (ενέργεια) = ATP + H2O

Η ATP μπορεί να δημιουργηθεί κατά τη διάρκεια της κυτταρικής αναπνοής και συγκεκριμένα στα στάδια αυτής: **[[γλυκόλυση]]** που γίνεται στο γενικό κυτόπλασμα, διά του κύκλου του Κρεμπς, του συστήματος μεταφοράς ηλεκτρονίων, (ETS), ή κατά την **[[οξειδωτική φωσφορυλίωση]]** στα μιτοχόνδρια, εφόσον υπάρχει οξυγόνο. Στα στάδια που αναφέρθηκαν, το προϊόν που οδηγεί στην παραγωγή ATP είναι η γλυκόζη, η οποία προέρχεται από την υδρόλυση της σακχαρόζης ή του αμύλου τα οποία παράγονται από την φωτοσύνθεση. Επίσης, η ΑΤΡ σχηματίζεται και κατά τη διάρκεια της φωτοσύνθεσης στους χλωροπλάστες των πράσινων φυτών και πάλι με το ίδιο σύστημα ETS. Σε αυτήν την διαδικασία όμως, ο παράγοντας που οδηγεί στην δημιουργία ATP είναι η φωτεινή ενέργεια του ήλιου. Μία ακόμη διαδρομή που παράγει ATP είναι αυτή του ζυμωτικού μεταβολισμού (ζύμωση), που συμβαίνει υπό αναερόβιες συνθήκες και έχει σαν αποτέλεσμα την παραγωγή αιθανόλης, διοξειδίου του άνθρακα, νερού και ATP, διαδικασία η οποία επίσης χρησιμοποιεί ως προϊόν τη γλυκόζη.  

Κατά συνέπεια των παραπάνω, τα μόρια ΑΤΡ ενεργούν ως βραχυπρόθεσμες «βιολογικές μπαταρίες» οι οποίες διατηρούν την ενέργεια μέχρι ν΄ απαιτηθεί αυτή σε διάφορες βιολογικές διεργασίες όπως η ενεργή μεταφορά, σύνθεση νέων υλικών, μετάδοση νευρικών παλμών και η συστολή των μυών. Η καθαρή απόδοση από ένα μόριο γλυκόζης είναι 36 ATP με συνολική ενέργεια 263 kcal (36 x 7,3).  Αξιοσημείωτο είναι το γεγονός ότι ένα ενεργό κύτταρο απαιτεί περισσότερα από δύο εκατομμύρια μόρια ΑΤΡ ανά δευτερόλεπτο προκειμένου να λειτουργήσει ο βιοχημικός του μηχανισμός.

* Προς αποφυγή σύγχυσης, το ένζυμο αδενοσινοτριφωσφατάση συντομογραφείται ATPase.

## Δείτε επίσης
* Φωσφορυλίωση

## Πηγές
* "Λεξικό Βιολογίας Collins", σ. 99-100 - Εκδόσεις Ι. Φλώρος - Αθήνα.

Κατηγορία:Βιοχημεία
Κατηγορία:Νουκλεϊκά οξέα
Κατηγορία:Νουκλεοτίδια
Κατηγορία:Οργανικές ενώσεις με φωσφόρο
Γυμναστική στους Ολυμπιακούς Αγώνες

Η **[[γυμναστική]]** περιλαμβάνεται στους Ολυμπιακούς Αγώνες από την Α΄ Ολυμπιάδα του 1896 στην Αθήνα και αποτελεί ένα από τα βασικά ολυμπιακά αθλήματα. Το 1928 στην Ολυμπιάδα του Άμστερνταμ προστέθηκαν και τα γυναικεία αγωνίσματα γυμναστικής.

Ως το 1980 στις Ολυμπιάδες γινόταν μόνο η ενόργανη γυμναστική. Από το 1984 στο Λος Άντζελες προστέθηκε και η ρυθμική γυμναστική που είναι καθαρά γυναικείο άθλημα. Το 2000 στο Σίδνεϊ μπήκε το τραμπολίνο.

Αγώνες ενόργανης γυμναστικής υπήρχαν και στους μεσοολυμπιακούς του 1906 στην Αθήνα.

## Αγωνίσματα
### Ενόργανη γυμναστική
#### Άνδρες

Το ολυμπιακό πρόγραμμα περιλαμβάνει οκτώ ανδρικά αγωνίσματα ενόργανης: έξι ατομικά αγωνίσματα οργάνων, το ατομικό σύνθετο και το ομαδικό σύνθετο. Σε παλιότερες ολυμπιάδες διεξήχθησαν και άλλα αγωνίσματα γυμναστικής.
  

#### Γυναίκες

Το ολυμπιακό πρόγραμμα περιλαμβάνει έξι γυναικεία αγωνίσματα ενόργανης: τέσσερα ατομικά αγωνίσματα οργάνων, το ατομικό σύνθετο και το ομαδικό σύνθετο. Σε παλιότερες ολυμπιάδες διεξήχθη και μια παραλλαγή της σημερινής ρυθμικής.

**Σημείωση**: Το ομαδικό με όργανα ήταν ένα είδος ρυθμικής γυμναστικής. Περιλάμβανε ασκήσεις ομάδων στο έδαφος με μπάλες, κορύνες, κορδέλες και κρίκους.

### Ρυθμική γυμναστική

Το 1952 και το 1956 είχαν διεξαχθεί ασκήσεις με όργανα της ρυθμικής (μπάλες, κορύνες, κορδέλες και κρίκους) ως αγώνισμα της ενόργανης. 

### Τραμπολίνο

## Ελληνικά μετάλλια

Η Ελλάδα έχει συνολικά 12 μετάλλια (5 χρυσά, 3 ασημένια, 4 χάλκινα) στη γυμναστική. Από αυτά ένδεκα είναι από την ενόργανη (τα περισσότερα το 1896) κι ένα στη ρυθμική.

*  Χρυσά: 5
*  Ασημένια: 3
*  Χάλκινα: 5
* **Σύνολο**: 13

### Χρυσά

* Ιωάννης Μητρόπουλος: κρίκοι (1896)
* Νικόλαος Ανδριακόπουλος: αναρρίχηση επί κάλω (1896)
* Ιωάννης Μελισσανίδης: ασκήσεις εδάφους (1996)
* Δημοσθένης Ταμπάκος: κρίκοι (2004)
* Λευτέρης Πετρούνιας: κρίκοι (2016)

### Ασημένια

* Θωμάς Ξενάκης: αναρρίχηση επί κάλω (1896)
* Πανελλήνιος Γ.Σ.: δίζυγο ομαδικό (1896)
* Δημοσθένης Ταμπάκος: κρίκοι (2000)

### Χάλκινα

* Πέτρος Περσάκης: κρίκοι (1896)
* Εθνικός Γ.Σ.: δίζυγο ομαδικό (1896)
* Ομάδα ρυθμικής: (2000 Πολλάτου, Πανταζή, Αϊνδιλή, Χριστοδούλου, Γεωργάτου, Καρυάμη)

*Λευτέρης Πετρούνιας: κρίκοι (2020, 2024)

## Παραπομπές


## Εξωτερικοί σύνδεσμοι
* 

Κατηγορία:Αθλήματα στους Θερινούς Ολυμπιακούς Αγώνες
Γυμναστική στην Ολυμπιάδα 1906

Στους μεσοολυμπιακούς του 1906 στην Αθήνα διεξήχθησαν τέσσερα αγωνίσματα ενόργανης γυμναστικής: σύνθετο ατομικό 5 οργάνων, σύνθετο ατομικό 6 οργάνων, αναρρίχηση επί κάλω (σε σχοινί) και σύνθετο ομαδικό.

## Αγωνίσματα
[thumb|right|350px|Αναρρίχησις επί κάλω. Καρτ ποστάλ του 1906 εκδόσεως [Ασπιώτης (εκδότης)|Ασπιώτη.]]
[thumb|right|350px|Ιππικόν εφαλτήριον άνευ λαβών. Καρτ ποστάλ του 1906 εκδόσεως [Ασπιώτης (εκδότης)|Ασπιώτη.]]

* Σύνθετο ατομικό (5 όργανα)
**   Πιερ Παϊσέ
**   Αλμπέρτο Μπράλια 
**   Ζωρζ Σαρμουά

* Σύνθετο ατομικό (6 όργανα)
**    Πιερ Παϊσέ
**   Αλμπέρτο Μπράλια 
**   Ζωρζ Σαρμουά

* Αναρρίχηση επί κάλω
**    Γεώργιος Αλιπράντης
**   Μπέλα Έρεντι 
**   Κωνσταντίνος Κοζανιτάς

* Σύνθετο ομαδικό
**    
**   
**  

## Μετάλλια ανά χώρα

Ολυμπιάδα 1906
Κατηγορία:Μεσοολυμπιακοί Αγώνες 1906
Κατηγορία:Γυμναστική στους Ολυμπιακούς Αγώνες
Φαμπρίτσιο Μόρο

Ο **Φαμπρίτσιο Μόρο** (ιταλ. *Fabrizio Mobrici*, γενν. 9 Απριλίου 1975) είναι Ιταλός τραγουδιστής, νικητής στο 57ο Φεστιβάλ του Σαν Ρέμο (2007), στην κατηγορία νέων δημιουργών.

## Βιογραφικά στοιχεία
Ο Φαμπρίτσιο Μόρο γεννήθηκε στη Ρώμη και συγκεκριμένο στη συνοικία Σαν Μπαζίλιο. Λίγα χρόνια αργότερα μετακομίζει στη Σετεβίλε, μια μικρή συνοικία στην Γκουιντόνια, στα περίχωρα της Ρώμης, όπου και περνά την παιδική του ηλικία. Από πολύ μικρός έδειξε μεγάλη ικανότητα στην τραγουδοποιία και ξεχωριστό ταλέντο στην ίδια τη μουσική, τόσο που έμαθε να παίζει κιθάρα αυτοδίδακτος. Κατά τη διάρκεια της εφηβείας του, όμως έπεσε στον κόσμο των ναρκωτικών, απ’ όπου και ξέφυγε χάρη στη βοήθεια των γονιών και των κοντινών του ανθρώπων.

Το πρώτο του άλμπουμ, που έφερε το όνομά του, κυκλοφόρησε το 2000, χρονιά κατά την οποία συμμετείχε για πρώτη φορά στο Φεστιβάλ του Σανρέμο στην κατηγορία νέων δημιουργών με το τραγούδι *«Un giorno senza fine» (Μια ημέρα δίχως τέλος)* κερδίζοντας τη 13η θέση. Το 2004 συμμετείχε στην συλλογή *«Italianos para siempre»*, μαζί με άλλους εκπροσώπους του ιταλικού τραγουδιού. Την επόμενη χρονιά κυκλοφορεί το νέο του single *«Ci vuole un business»*, τραγούδι που χρησιμοποίησε ο ιταλικός Ερυθρός Σταυρός για κοινωνικές του καμπάνιες. Το κομμάτι κατόπιν κυκλοφόρησε με το δεύτερο άλμπουμ του καλλιτέχνη με τίτλο *«Ognuno ha quel che si merita» (Καθένας έχει αυτό που του αξίζει)*, το οποίο και κυκλοφόρησε στις αρχές του 2007.

Το 2007 συμμετείχε στον 57ο Φεστιβάλ του Σανρέμο, πάντα στην κατηγορία νέων δημιουργών, με το τραγούδι *«Pensa» (Σκέψου)*, το οποίο είναι αφιερωμένα στα θύματα της Μαφίας, καταφέρνοντας να κερδίσει το πρώτο βραβείο, καθώς και το Βραβείο Mia Martini των κριτικών. Για το *«Pensa»* γυρίστηκε ένα βιντεοκλίπ από το σκηνοθέτη Μάρκο Ρίζι, στο οποίο συμμετείχε η Ρίτα Μπορσελλίνο (Ιταλίδα πολιτικός και ακτιβίστρια κατά της Μαφίας – ο αδερφός της Πάολο υπήρξε θύμα της), αλλά και διάφοροι ηθοποιοί της ταινίας *«Mery per sempre»*, την οποία γύρισε ο Ρίζι το 1989.

Το 2008 συμμετείχε και πάλι στο Σανρέμο με το τραγούδι *«Eppure mi hai cambiato la vita» (Εντούτοις μου άλλαξες τη ζωή)*, κατακτώντας την τρίτη θέση της κατηγορίας Campioni. Στις 29 Φεβρουαρίου του ίδιου έτους κυκλοφορεί και το νέο του άλμπουμ, με τίτλο *«Domani» (Αύριο)*. Στις 4 Ιουλίου κάνει την πρώτη του ζωντανή συναυλία στα πλαίσια του *Roma Rock Festival*, μπροστά σε 8.500 θεατές.

## Δισκογραφία
### Album
* 2000 *Fabrizio Moro*
* 2007 *Ognuno ha quel che si merita*
* 2007 *Pensa*
* 2008 *Domani*
* 2009 *Barabba*
* 2010 *Ancora Barabba*

### Singles

## Παραπομπές


## Εξωτερικοί σύνδεσμοι
* Επίσημη ιστοσελίδα.
* Επίσημη ιστοσελίδα στη Warner Music.

Κατηγορία:Ιταλοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Ιταλία
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2018